**Valsts sabiedrībā ar ierobežotu atbildību “Piejūras slimnīca” veiktie pasākumi korupcijas risku novēršanai 2019.gadā**

Valsts sabiedrība ar ierobežotu atbildību “Piejūras slimnīca” (turpmāk – Slimnīca) saskaņā ar Ministru kabineta 17.10.2017.  noteikumu Nr. 630 *“Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”* 9.punktu informē, ka Slimnīcā ir veikti šādi  pasākumi korupcijas riska novēršanai:

1. Veikts korupcijas riskam pakļauto amatu novērtējums.
2. Apstiprināts VSIA ‘’Piejūras slimnīca’’ pretkorupcijas pasākumu plāns 2019. - 2021. gadam un uzsākta tajā iekļauto pasākumu korupcijas risku mazināšanai vai novēršanai īstenošana.
3. Slimnīcas darbiniekiem 29.10.2019. organizētas mācības korupcijas novēršanas jautājumos par tēmām:
   1. ‘’Korupcijas cēloņi un sekas. Korupcijas novēršanas un apkarošanas tiesiskie aspekti’’;
   2. ‘’Interešu konflikts, tā iedalījuma veidi (finansiālais, nefinansiālais). Interešu konflikta novēršanas tiesiskie aspekti’’.
4. Ieviesta  Slimnīcas iekšējās trauksmes celšanas kārtība - apstiprināti noteikumi par iekšējo trauksmes celšanas sistēmu, kas nosaka, kā darbinieki un citas personas ziņo par tādiem Trauksmes celšanas likumā noteiktiem iespējamiem pārkāpumiem Slimnīcā (tai skaitā - iespējamām koruptīvām darbībām), kuri var kaitēt sabiedrības interesēm. Ar noteikumiem iepazīstināti visi Slimnīcā nodarbinātie. Slimnīcas tīmekļvietnē publicēta informācija par trauksmes celšanu, tai skaitā ir ievietota trauksmes cēlēja ziņojuma veidlapa un informācija par ziņojuma iesniegšanas veidiem.
5. Apstiprināts 2019.gada iepirkumu plāns.
6. Slimnīcas tīmekļvietnē publicēta informācija par valsts apmaksātajiem veselības aprūpes pakalpojumiem un par Slimnīcas sniegtajiem maksas pakalpojumiem, to sniegšanas un apmaksas kārtību. Šī informācija pieejama pacientiem arī klātienē Slimnīcas reģistratūrā.
7. Slimnīcas darbiniekiem tiek nodrošināta iespēja iesniegt sūdzības  par Slimnīcas Ētikas kodeksā noteikto ētikas normu par pārkāpumiem, t.sk. par iespējamu interešu konfliktu vai korupcijas risku.